proxectonos/corpus_dominio_legal_administrativo_tmp huggingface dataset:
ORDE do 4 de decembro de 2003 pola que se fixa o prezo de venda ó público da publicación: Protocolo de Ictus do Complexo Hospitalario Universitario de Santiago de Compostela.
CONSELLERÍA DE SANIDADE — III. OUTRAS DISPOSICIÓNS — 17/12/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Servicio Galego de Saúde e que se relaciona no anexo.
2. Este prezo entenderase, de se é o caso, con IVE incluído.
Santiago de Compostela, 4 de decembro de 2003.
José María Hernández Cochón
Conselleiro de Sanidade
ANEXO
Protocolo de Ictus do Complexo Hospitalario Universitario de Santiago de Compostela: 3 euros.
CONSELLERÍA DE FAMILIA, XUVENTUDE, DEPORTE E
VOLUNTARIADO
RESOLUCIÓN do 17 de novembro de 2003, da Secretaría Xeral da Consellería de Cultura, Comunicación Social e Turismo, pola que se inscribe a Asociación de Amigos del Camino de Santiago Ruta Vadiniense Picos de Europa no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 17/12/2003

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago Ruta Vadiniense Picos de Europa, de data 10 de novembro de 2003.
Visto o Decreto 45/2001, do 1 de febreiro, de refundición da normativa en materia do Camiño de San
tiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago Ruta Vadiniense Picos de Europa quede inscrita no Rexistro de Entidades de Promoción do Camiño de Santiago co número 148.
Santiago de Compostela, 17 de novembro de 2003.
Andrés González Murga
Secretario xeral da Consellería de Cultura,
Comunicación Social e Turismo
ORDE do 20 de novembro de 2003 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/12/2003

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que estean en posesión dos certificados do ciclo elemental e do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º
Concede-la validación do curso de especialidade en lingua galega ás persoas que se relacionan a
seguir, por reuniren os requisitos establecidos no artigo 2 da Orde do 26 de novembro de 1993:
Mª Asunción Álvarez Touriño (35309097).
Mª do Carme González Bueno (78789069).
Salomé Díaz Muñiz (33993671).
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 20 de novembro de 2003.
Celso Currás Fernández
Conselleiro de Educación e Ordenación Universitaria
DECRETO 423/2003, do 5 de decembro, polo que se nomea presidente do Padroado do Centro Galego de Arte Contemporánea a Vicente Arias Mosquera.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 09/12/2003

En virtude do establecido no artigo 5.3º do Decreto 326/1996, do 26 de xullo, de regulamentación do Centro Galego de Arte Contemporánea, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día cinco de decembro de dous mil tres.
Nomeo presidente do Padroado do Centro Galego de Arte Contemporánea a Vicente Arias Mosquera.
Santiago de Compostela, cinco de decembro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 422/2003, do 5 de decembro, polo que se dispón que cese José Luís Méndez López, como presidente do Padroado do Centro Galego de Arte Contemporánea.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 09/12/2003

En virtude do establecido no artigo 5.3º do Decreto 326/1996, do 26 de xullo, de regulamentación do Centro Galego de Arte Contemporánea, por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día cinco de decembro de dous mil tres,
DISPOÑO:
Que cese José Luís Méndez López como presidente do Centro Galego de Arte Contemporánea, agradecéndolle os servicios prestados.
Santiago de Compostela, cinco de decembro de dous mil tres.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE CULTURA, COMUNICACIÓN SOCIAL
E TURISMO
ORDE do 28 de novembro de 2003 pola que se dispón o nomeamento de vocais do Consello de Administración das Autoridades Portuarias de San Cibrao-Ferrol e a súa ría, Vilagarcía de Arousa e a súa ría, e Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 05/12/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2, da Lei 27/1992, polas distintas administracións públicas, entidades e organismos, e, en canto órgano competente
DISPOÑO:
O nomeamento dos seguintes vocais do Consello de Administración das Autoridades Portuarias e en representación das administracións, entidades e organismos que a seguir se relacionan:
Autoridade portuaria de San Cibrao-Ferrol e a súa ría.
1. En representación da Administración xeral do Estado: Eulogio Gutiérrez Trespalacios.
Autoridade portuaria de Vilagarcía de Arousa e a súa ría.
1. En representación da Administración xeral do Estado: Julio Rodríguez Portabales.
Autoridade portuaria de Marín e ría de Pontevedra.
1. En representación da organización sindical máis representativa no porto (UGT): Alfonso Pérez Martínez.
Santiago de Compostela, 28 de novembro de 2003.
Alberto Núñez Feijoo
Conselleiro de Política Territorial, Obras Públicas
e Vivenda
ORDE do 28 de novembro de 2003 pola que se dispón o cesamento de vocais do Consello de Administración das Autoridades Portuarias de San Cibrao-Ferrol e a súa ría, Vilagarcía de Arousa e a súa ría, Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 05/12/2003

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vocais dos consellos de administración deberá facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ó abeiro do disposto no artigo 40, número 2, da Lei 27/1992, polas distintas administracións públicas, entidades e organismos, e, en canto órgano competente
DISPOÑO:
O cesamento dos seguintes vocais do Consello de Administración das Autoridades Portuarias e en representación das administracións, entidades e organismos que a seguir se relacionan, agradecéndolle-los servicios prestados:
Autoridade portuaria de San Cibrao-Ferrol e a súa ría.
1. En representación da Administración xeral do Estado: Jorge Andrade Couce.
Autoridade portuaria de Vilagarcía de Arousa e a súa ría.
1. En representación da Administración xeral do Estado: José Luis Baña Mouzo.
Autoridade portuaria de Marín e ría de Pontevedra.
1. En representación da organización sindical máis representativa no porto (UGT): Ignacio Pérez Calzado.
Santiago de Compostela, 28 de novembro de 2003.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 11 de novembro de 2003 pola que se lle outorga a aprobación definitiva á modificación puntual das NSM para a creación dunha área recreativa de lecer, en Cedeira, concello de Redondela.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/12/2003

O Concello de Redondela conta con normas subsidiarias de ámbito municipal, aprobadas definitivamente pola CPU en data 6-11-1987.
A documentación remitida consta de expediente administrativo e proxecto técnico da modificación puntual.
O obxecto deste proxecto é crear unha área recreativa na parroquia de Cedeira.
O obxecto da modificación dá cumprimento ó artigo 94 da Lei 9/2002, de ordenación urbanística e protección do medio rural de Galicia, respecto dos fundamentos das modificacións do planeamento urbanístico.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación.
Terminada a fase de elaboración da modificación puntual, e inmediatamente antes da súa aprobación inicial, o concello remitiu o expediente a informe preceptivo desta consellería, que foi emitido en data 6 de maio de 2003, de conformidade co disposto no artigo 85.1º da Lei 9/2002.
O Pleno do Concello o 30-7-2003 acordou a aprobación inicial, publicada en prensa o 18 e 19 de agosto de 2003 e no DOG do 21 de agosto, co resultado da fase de información pública que consta no expediente, tramitado e aprobado provisionalmente polo Pleno do Concello o 16-10-2003.
De conformidade co disposto no artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle ó conselleiro competente en materia de urbanismo e ordenación do territorio.
En consecuencia, de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia, e cos informes xurídico e técnico do Servicio de Inspección Territorial de Pontevedra e por proposta da Dirección Xeral de Urbanismo,
DISPOÑO:
Artigo 1º
Aprobar definitivamente a modificación puntual das NSM para a creación dunha área recreativa de lecer, en Cedeira, concello de Redondela.
Artigo 2º
De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o concello deberá publica-la normativa e ordenanzas da modificación aprobada definitivamente no BOP.
Disposición derradeira
Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar desde o día seguinte ó da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 11 de novembro de 2003.
Alberto Núñez Feijóo
Conselleiro de Política Territorial,
Obras Públicas e Vivenda
DECRETO 376/2003, do 14 de outubro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 21/10/2003

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicada no DOG nº 133, do 12 de xullo) e nos artigos 8 e 10 do Regulamento de réxime interno deste (publicada no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase membro titular do Consello Económico e Social de Galicia en representación da Universidade de Vigo a Albino Prada Blanco.
Artigo 2º
Noméase membro suplente do Consello Económico e Social de Galicia en representación da Universidade de Vigo a Santiago Lago Peñas.
Santiago de Compostela, catorce de outubro de dous mil tres.
Manuel Fraga Iribarne
Presidente
DECRETO 375/2003, do 14 de outubro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 21/10/2003

En virtude do establecido nos artigos 9, parágrafo 1, inciso segundo e 10º f) da Lei 6/1995, do 28 de xuño, pola que se crea o Consello Económico e Social de Galicia (publicada no DOG nº 133, do 12 de xullo) e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia, en representación da Universidade de Vigo, Xosé Carlos Arias Moreira.
Artigo 2º
Que cese como membro suplente do Consello Económico e Social de Galicia, en representación da Universidade de Vigo, Albino Prada Blanco.
Santiago de Compostela, catorce de outubro de dous mil tres.
Manuel Fraga Iribarne
Presidente
DECRETO 428/2003, do 27 de novembro, polo que se declara a urxente ocupación, para efectos de expropiación forzosa, polo Concello de Culleredo, dos bens e dereitos necesarios para a realización das obras do proxecto de desdobramento da AC-211.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/12/2003

O Concello de Culleredo, en sesión celebrada o día vinteoito de setembro de mil novecentos noventa e nove, aprobou o proxecto de desdobramento da AC-211 e, na sesión do vintesete de maio de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Culleredo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día vintesete de outubro de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día cinco de setembro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a estrada actual presenta curvas de pequeno radio, largo inferior ás necesidades, e sen beiravías definidas, nunha vía que soporta unha grande intensidade de tráfico, o que ocasiona unhas condicións de perigosidade para o tráfico peonil e de conxestión para o tráfico motorizado, polo que as obras recollidas no proxecto de referencia conlevan unha considerable mellora da seguridade vial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día vintesete de novembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Culleredo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de desdobramento da AC-211, debendo, se é o caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, vintesete de novembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 425/2003, do 20 de novembro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de mellora da estrada provincial 4202 Rubiós-A Carrasqueira (concello das Neves).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/12/2003

A Deputación Provincial de Pontevedra, en sesión do día vintenove de novembro de dous mil dous, aprobou o proxecto de mellora da estrada provincial 4202 Rubiós-A Carrasqueira (As Neves) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día dez de outubro de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día vintesete de febreiro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación vén dada pola imperiosa necesidade de corrixi-la excesiva sinuosidade do actual trazado, nunha zona moi poboada e cunha escola de ensino primario nas súas inmediacións, e que xera o desprazamento a pé dos alumnos das zonas limítrofes, co grave risco que implica para os viandantes e o tráfico rodado.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte de novembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de mellora da estrada provincial 4202 Rubiós-A Carrasqueira
(As Neves), debendo, de se-lo caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, vinte de novembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 426/2003, do 20 de novembro, polo que se resolve o expediente de deslinde entre os termos municipais dos concellos de Moeche e San Sadurniño.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/12/2003

Promovido expediente de deslinde da liña límite municipal entre os concellos de Moeche e San Sadurniño, por existir diverxencias no tramo entre os marcos 7 e 9, remítese á Dirección Xeral de Administración Local a documentación do devandito expediente para a súa resolución.
O expediente foi tramitado de acordo co procedemento establecido na Lei 5/1997, do 22 de xullo, de Administración local de Galicia e no Real decreto 1690/1986, do 11 de xullo, polo que se aproba o Regulamento de poboación e demarcación territorial das entidades locais. Neste procedemento consta o informe do Instituto Xeográfico Nacional do 29 de maio de 2000 e un complementario de ratificación do 21 de xuño de 2002; ámbolos concellos presentaron alegacións ó primeiro, dentro do prazo concedido ó efecto.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflictos que poidan suscitarse entre municipios en relación co deslinde dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da deputación provincial e da Comisión Galega de Delimitación Territorial e logo do dictame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co dictame do Consello Consultivo de Galicia e logo de deliberación do Consello da Xunta de Galicia, na súa reunión do día vinte de novembro de dous mil tres,
DISPOÑO:
Primeiro.-Resolve-la cuestión suscitada entre os concellos de Moeche e San Sadurniño, sobre o deslinde dos seus termos municipais, no sentido de considerar válida e vixente a liña límite xurisdiccional, no tramo entre os marcos sétimo e noveno, segundo se describe na acta de deslinde do 12 de setembro de 1940, tal e como se reflicte no Mapa Topográfico Nacional a escala 1:25.000 do Instituto Xeográfico Nacional, segundo figura no anexo deste decreto.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potestativamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publi
cación desta resolución, sen prexuízo de que poidan interpoñer calquera outro recurso que coiden oportuno.
Santiago de Compostela, vinte de novembro de dous mil tres.
Manuel Fraga Iribarne
Presidente
Xesús Carlos Palmou Lorenzo
Conselleiro de Xustiza, Interior e Administración Local
RESOLUCIÓN do 2 de decembro de 2003, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión paritaria do IV Convenio colectivo único para o persoal laboral da Xunta de Galicia, na súa xuntanza do 19 de setembro de 2003, sobre refundición de categorías no anexo II do convenio.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 09/12/2003

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, do 22 de maio, artigo 2 e), e para os efectos previstos nel, faise público que no correspondente servicio desta dirección xeral se presentou certificación da secretaria da comisión paritaria do IV Convenio colectivo único para o persoal laboral da Xunta de Galicia, na que se fai consta-lo acordo acadado na xuntanza do 19 de setembro de 2003, de refundir no anexo II do Convenio colectivo único para o persoal laboral da Xunta de Galicia, a categoría 26 do grupo III coa categoría 17 do grupo III.
A Dirección Xeral de Relacións Laborais,
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 2 de decembro de 2003.
José Vázquez Portomeñe
Director xeral de Relacións Laborais
ANEXO
A comisión paritaria do IV Convenio colectivo único para o persoal laboral da Xunta de Galicia na súa xuntanza do 19 de setembro de 2003 (acta 6/2003) adoptou o acordo de refundir no anexo II do Convenio colectivo único para o persoal laboral da Xunta de Galicia a categoría 26 do grupo III coa categoria 17 do grupo III, coa denominación:
GrupoCategoría nºCategoría-denominación
III17Analista de laboratorio
RESOLUCIÓN do 20 de novembro de 2003, da Dirección Xeral de Innovación e Desenvolvemento Pesqueiro, pola que se acorda ratifica-la adaptación dos estatutos da Confraría de Pescadores San Bartolomé de Noia, inscribila no Rexistro de Confrarías e das súas federacións e ordena-la súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 09/12/2003

Examinada a adaptación dos estatutos da Confraría de Pescadores San Bartolomé de Noia ó Decreto 261/2002, do 30 de xullo, polo que se aproban
as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión do 27 de xuño de 2003, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ó rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratifica-la adaptación dos estatutos da Confraría de Pescadores San Bartolomé de Noia que consta de 94 artigos, unha disposición adicional, unha derrogatoria, e unha derradeira (65 páxinas), inscribila no Rexistro de Confrarías e das súas federacións no folio 7 do libro 1º, e ordena-la súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 20 de novembro de 2003.
Rosa Mª Quintana Carballo
Directora xeral de Innovación e
Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 424/2003, do 20 de novembro, polo que se declara a urxente ocupación, para efectos de expropiación forzosa, polo Concello de Vigo, dos bens e dereitos necesarios para a realización das obras do proxecto de alargamento e mellora da rúa Manuel Álvarez.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 09/12/2003

O Concello de Vigo, en sesión do día seis de xuño de dous mil tres, aprobou o proxecto de alargamento e mellora da rúa Manuel Álvarez e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Vigo foi remitida a documentación complementaria para a correcta trami
tación do expediente, con data de entrada no rexistro xeral da Consellería de Xustiza, Interior e Administración Local do día dezaseis de setembro de dous mil tres.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día dez de outubro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, a citada rúa soporta un intenso tráfico rodado, e non dispón sequera das correspondentes beirarrúas, zonas de aparcamento, drenaxe superficial, nin dunha iluminación axeitada, o que reduce tanto a comodidade como a seguridade do peón que utiliza a vía, polo que a actuación é necesaria, tanto para evitar unha degradación do tecido urbano ata extremos dificilmente soportables, como para alivia-las conxestións viarias, o que redundaría directamente na seguridade vial dos cidadáns.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte de novembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Vigo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e mellora da rúa Manuel Álvarez, debendo, de se-lo caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, vinte de novembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 20 de novembro de 2003, do tribunal encargado de avalia-las probas para a obtención do certificado CE de formación para conselleiros de seguridade para o transporte de mercadorías perigosas por estrada e ferrocarril, convocadas por resolución da Dirección Xeral de Transportes do 3 de marzo de 2003, pola que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 09/12/2003

Publicadas o 21 de outubro de 2003 as relacións provisionais de aprobados correspondentes ás probas de constatación profesional para a obtención do certificado CE de conselleiro de seguridade, convocadas por Resolución do 3 de marzo de 2003, e transcorrido o prazo establecido nela para presenta-las correspondentes reclamacións, e unha vez examinadas estas, este tribunal
ACORDA:
Primeiro.-Elevar a definitivas as relacións provisionais de aprobados.
Segundo.-Expo-las devanditas relacións nos lugares establecidos para o efecto na resolución de convocatoria.
Terceiro.-Que se publique este acordo no Diario Oficial de Galicia.
Contra esta resolución pode interporse recurso de alzada ante o director xeral de Transportes (CPTOPV), da Xunta de Galicia, no prazo dun mes contado a partir do día seguinte ó da publicación no Diario Oficial de Galicia deste acordo. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 20 de novembro de 2003.
David González Coalla
Presidente do tribunal
DECRETO 377/2003, do 10 de outubro, polo que se modifica o Decreto 227/2001, do 20 de setembro, polo que se acepta a cesión do dereito real de uso, a título gratuíto, á Comunidade Autónoma de Galicia do Mosteiro de Santo Estevo de Ribas de Sil, situado no termo municipal de Nogueira de Ramuín (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 21/10/2003

Con data do 30 de xullo de 2003, asinouse a addenda ó convenio do 8 de agosto de 2000 entre a Xunta de Galicia e o Bispado de Ourense sobre o uso do Mosteiro de Santo Estevo de Ribas de Sil, para a súa posta en valor coa pretensión de servicios culturais e turísticos, en virtude da cal, por instancia do dito bispado, se modifica a duración da cesión, a título gratuíto, do dereito real de uso do Mosteiro de Santo Estevo de Ribas de Sil.
Na medida en que o dito convenio fixa os termos da cesión, trala súa modificación pola addenda, cómpre modifica-la aceptación de cesión pola Comunidade Autónoma de Galicia acordada en virtude do Decreto 227/2001, do 20 de setembro, publicado no DOG nº 191, do 2 de outubro de 2001.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu Regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos acordados co Bispado de Ourense, no convenio subscrito entre a Xunta de Galicia e o Bispado de Ourense con data do 8 de agosto de 2000, e a addenda con data do 30 de xullo de 2003, logo da deliberación do Consello da Xunta na súa reunión do día dez de outubro de dous mil tres,
DISPOÑO:
Artigo único.-Modifícase o artigo 1º do Decreto 227/2001, do 20 de setembro, polo que se acepta a cesión do dereito real de uso, a título gratuíto, á Comunidade Autónoma de Galicia do Mosteiro de
Santo Estevo de Ribas de Sil, situado no termo municipal de Nogueira de Ramuín (Ourense), (DOG nº 191, do 2 de outubro de 2001), que queda redactado como segue:
«Acéptase a cesión, a título gratuíto e por noventa e nove anos, do dereito real de uso, do Mosteiro de Santo Estevo de Ribas de Sil, situado no termo municipal de Nogueira de Ramuín (Ourense), agás a igrexa, a sancristía e a rectoral.».
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dez de outubro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 8 de outubro de 2003 pola que se nomean os membros do xurado do premio Antonio Casares y Rodrigo de Investigación Científico-Técnica e do premio para Investigadores Mozos (área científico-técnica), correspondente ós premios Galicia de Investigación 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/10/2003

A orde da Consellería de Innovación, Industria e Comercio do 17 de xullo de 2003 (DOG do 28 de xullo) convoca o premio Antonio Casares y Rodrigo de Investigación Científico-Técnica e o premio para Investigadores Mozos (área científico-técnica), correspondentes ós premios Galicia de Investigación 2003.
Na base sexta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do premio Antonio Casares y Rodrigo de Investigación Científico-Técnica e do premio para Investigadores Mozos (área científico-técnica), correspondentes ós premios Galicia de Investigación 2003, as persoas que a seguir se relacionan:
Presidente: Enrique Otero Huertas, catedrático da Universidade Rey Juan Carlos I de Madrid.
Vocais:
-Eduardo García-Rodeja Gayoso, vicerrector de Investigación e Innovación da Universidade de Santiago de Compostela.
-Manuela Juárez Iglesias, vicepresidenta do Consello Superior de Investigación Científica (CSIC).
-Salustiano Mato de la Iglesia, vicerrector de Investigación da Universidade de Vigo.
-Alejandro Pazos Sierra, vicerrector de Investigación da Universidade da Coruña.
-Edelmiro Rúa Álvarez, director da Escola de Camiños, Canles e Portos da Universidad Politécnica de Madrid.
-Ernesto Vieites Cortizo, presidente da Real Academia Galega das Ciencias.
Secretario: Benito R. Fernández Rodríguez, subdirector xeral de Xestión Administrativa e Económica da Dirección Xeral de Investigación e Desenvolvemento, que actuará con voz pero sen voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de outubro de 2003.
Juan Rodríguez Yuste
Conselleiro de Innovación, Industria e Comercio
ORDE do 8 de outubro de 2003 pola que se nomean os membros do xurado do premio Galicia á Innovación Empresarial, correspondente ós premios Galicia de Investigación 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/10/2003

A orde da Consellería de Innovación, Industria e Comercio do 17 de xullo de 2003 (DOG do 28 de xullo) convoca o premio Galicia á Innovación Empresarial, correspondente ós premios Galicia de Investigación 2003.
Na base quinta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ó nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do premio Galicia á Innovación Empresarial, correspondente ós premios Galicia de Investigación 2003, as persoas que de seguido se relacionan:
Presidente: Pedro Merino Gómez, director xeral de Investigación e Desenvolvemento.
Vocais:
-Manuel Balseiro González, director da Fundación Empresa-Universidad Gallega (Feuga).
-Manuel Castro Pérez, subdirector de Difusión Tecnolóxica e Plans Estratéxicos Empresariais do Instituto Galego de Promoción Económica (Igape).
-Antonio Fontenla Ramil, presidente da Confederación de Empresarios de Galicia (CEG).
-José Manuel González González, director xeral de Tecnoloxía e Desenvolvemento Sectorial da Consellería de Innovación, Industria e Comercio.
Secretario: José Manuel Cotos Yánez, subdirector xeral de Planificación e Xestión Técnica da Dirección Xeral de Investigación e Desenvolvemento, que actuará con voz pero sen voto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de outubro de 2003.
Juan Rodríguez Yuste
Conselleiro de Innovación, Industria e Comercio
ORDE do 10 de outubro de 2003 pola que se dispón o cumprimento da sentencia 437/2003, do 30 de abril, da Sala do Contencioso-Administrativo do Tribunal Superior de Xustiza de Galicia, que anula a orde da Consellería de Xustiza, Interior e Relacións Laborais do 25 de setembro de 1998, de desenvolvemento do Decreto 106/1998, do 12 de febreiro, polo que se aproba o Regulamento de máquinas recreativas e de azar.
CONSELLERÍA DE XUSTIZA, INTERIOR E ADMINISTRACIÓN LOCAL — I. DISPOSICIÓNS XERAIS — 14/10/2003

A Sala do Contencioso-Administrativo do Tribunal Superior de Xustiza de Galicia dictou Sentencia de data do 30 de abril de 2003, no recurso contencioso-administrativo número 02/0007123/1998, interposto pola entidade Explomarsa Coruñesa, S.A., contra orde da Consellería de Xustiza, Interior e Relacións Laborais do 25 de setembro de 1998, de desenvolvemento do Decreto 106/1998, do 12 de febreiro, polo que se aproba o Regulamento de máquinas recreativas e de azar, sentencia declarada firme o día 9 de setembro de 2003.
En consecuencia, esta consellería, de acordo co previsto nos artigos 118 da Constitución española, 17 da Lei orgánica 6/1985, do 1 de xullo, do poder xudicial, así como no artigo 107 da vixente Lei reguladora da xurisdicción contencioso-administrativa, dispón a publicación da decisión no Diario Oficial de Galicia, para xeral coñecemento e cumprimento nos seus mesmos termos.
A parte dispositiva da devandita sentencia do 30 de abril de 2003, contén o seguinte pronunciamento:
«Decidimos: que debemos estimar e estimámo-lo recurso contencioso-administrativo interposto por Explomarsa Coruñesa, S.A., contra resolución da Consellería de Xustiza do 25-9-1998, polo que se desenvolve o Decreto 106/1998, do 12 de febreiro, que aproba o Regulamento de máquinas recreativas e de azar, e en consecuencia, anulámo-la mencionada Orde do 25 de setembro de 1998, por non ser conforme a dereito, sen custas».
Santiago de Compostela, 10 de outubro de 2003.
Jesús Carlos Palmou Lorenzo
Conselleiro de Xustiza, Interior
e Administración Local
RESOLUCIÓN do 14 de outubro de 2003 pola que se convoca un curso sobre protección de personalidades e escoltas.
ACADEMIA GALEGA DE SEGURIDADE — III. OUTRAS DISPOSICIÓNS — 23/10/2003

Dentro dos programas de actividades que a Academia Galega de Seguridade ten previsto realizar no ano 2003, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre protección de personalidades e escoltas, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñece-las técnicas operativas básicas para garanti-la seguridade de persoas e edificios.
-Saber actuar nos casos de emerxencia, utilizando os medios de que se dispoña nese momento.
-Actualizarse nas habilidades individuais necesarias para o desempeño de cometidos de protección: tiro, conducción e autoprotección.
Destinatarios.
O curso vai dirixido ós membros dos corpos de Policía Local de Galicia e membros da Unidade do CNP adscrita á Comunidade Autónoma de Galicia; e no caso de quedaren prazas vacantes ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 11 de novembro de 2003, ás 14.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase nas seguintes datas: 17, 19, 24 e 26 de novembro de 2003.
O horario será de 10.00 a 14.00 horas e de 15.30 a 19.00 horas.
Contido.
Módulo I: técnicas de protección e seguridade.
Módulo II: técnicas de conducción de seguridade.
Módulo III: técnicas de tiro en protección de persoas.
Relación de admitidos.
A relación de admitidos publicarase o mesmo día 13 de novembro a partir das 14 horas, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de outubro de 2003.
Juan José Fariñas-Ferro Rodríguez
Director xeral da Academia Galega de Seguridade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 30 de xaneiro de 2003 pola que se recoñece a Escola de Tempo Libre de Cáritas Diocesana de Ourense.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 23/10/2003

O Decreto 50/2000, do 20 de xaneiro, que regula o recoñecemento das escolas de tempo libre, establece no seu artigo 59.1º que o recoñecemento das escolas de tempo libre e a aprobación dos seus programas de formación lle corresponde á Consellería de Familia, Xuventude e Voluntariado.
Examinado o expediente promovido por Ignacio Javier Bedoya Batres, en nome e representación da Escola de Tempo libre de Cáritas Diocesana de Ourense, no que solicita o recoñecemento e a aprobación dos programas de formación da Escola de Tempo Libre de Cáritas Diocesana de Ourense, a Dirección Xeral de Xuventude efectúa a proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á Escola de Tempo Libre de Cáritas Diocesana de Ourense a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordena-la inscrición da Escola de Tempo Libre de Cáritas Diocesana de Ourense no Rexistro de Escolas de Tempo Libre dependente da Dirección Xeral de Xuventude, correspondéndolle O número G-30.
Terceiro.-A Consellería de Familia, Xuventude e Voluntariado expedirá os títulos acreditativos correspondentes ás materias impartidas pola Escola de Tempo Libre de Cáritas Diocesana de Ourense, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 30 de xaneiro de 2003.
Pilar Rojo Noguera
Conselleira de Familia, Xuventude e Voluntariado
ORDE do 10 de febreiro de 2003 pola que se recoñece a Escola de Tempo Libre Escol*ctiva.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 23/10/2003

O Decreto 50/2000, do 20 de xaneiro, que regula o recoñecemento das escolas de tempo libre, esta
blece no seu artigo 59.1º que o recoñecemento das escolas de tempo libre e a aprobación dos seus programas de formación lle corresponde á Consellería de Familia, Xuventude e Voluntariado.
Examinado o expediente promovido por Pedro Brandariz Gómez, en nome e representación de Cooperactiva Cultural, S.L., no que solicita o recoñecemento e a aprobación dos programas de formación da Escola de Tempo Libre Escol*ctiva, a Dirección Xeral de Xuventude efectúa a proposta favorable ó recoñecemento solicitado, por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á Escola de Tempo Libre Escol*ctiva a condición de escola de tempo libre, aprobando os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordena-la inscrición da Escola de Tempo Libre Escol*ctiva no Rexistro de Escolas de Tempo Libre dependente da Dirección Xeral de Xuventude, correspondéndolle o número G-31.
Terceiro.-A Consellería de Familia, Xuventude e Voluntariado expedirá os títulos acreditativos correspondentes ás materias impartidas pola Escola de Tempo Libre Escol*ctiva, sempre de acordo co establecido no Decreto 50/2000, do 20 de xaneiro, quedando esta supeditada á supervisión e inspección ordenadas no artigo 59.2º do dito decreto.
Santiago de Compostela, 10 de febreiro de 2003.
Pilar Rojo Noguera
Conselleira de Familia, Xuventude e Voluntariado